|  |  |  |  |
| --- | --- | --- | --- |
| **+Tárgy:** | **Városstratégiai, Idegenforgalmi és Sport Bizottság rendes NYILVÁNOS ülése** | | |
| **Helyszín:** | **Polgármesteri Hivatal I. emeleti nagyterem** | | |
| **Időpont:** | **2023. október 24-én 9:00 órakor** | | |
| **Jegyzőkönyv-**  **vezető:** | **Iváncsics Lívia** | | |
| **Jelenléti ív** | **Név** | **Aláírás** | **Megjegyzés** |
|  | **tóth kálmán** |  | képviselő, a **bizottság elnöke** |
|  | **ILLÉS KÁROLY** |  | képviselő, a bizottság tagja |
|  | **KOPCSÁNDI JÓZSEF** |  | képviselő, a bizottság tagja |
|  | **NÉMETH ÁKOS** |  | képviselő, a bizottság tagja |
|  | **SZUHAI VIKTOR** |  | képviselő, a bizottság tagja |
|  | **BALOGH PÉTER** |  | külső szakértő, a bizottság tagja |
|  | **KÁNTÁS ZOLTÁN** |  | külső szakértő, a bizottság tagja |
|  | **NÉMETH VANESSZA** |  | külső szakértő, a bizottság tagja |
|  | **PALÁGYI JÓZSEF** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |
|  | KALMÁR ERVIN |  | Városüzemeltetési Osztály vezetője |
|  | BONTI TAMÁS |  | Kommunális és Környezetvédelmi Iroda vezetője |
|  | STÉGER GÁBOR |  | Közgazdasági és Adó Osztály vezetője |
|  | SÜTŐ GABRIELLA |  | Városi főépítész, a Főépítészi Iroda vezetője |
|  | DEMES EDIT |  | Beruházási Iroda vezetője |
|  | VINCZÉNÉ DR. MENYHÁRT MÁRIA |  | Egészségügyi és Közszolgálati Osztály vezetője |
|  | CSAPLÁROS ANDREA |  | Savaria Történelmi Karnevál Közhasznú Közalapítvány elnöke, Savaria Megyei Hatókörű Városi Múzeum igazgatója |
|  | GRÜNWALD STEFÁNIA |  | Savaria Turizmus Nonprofit Kft. ügyvezetője |
|  | NÁDOR ISTVÁN |  | Vas Megyei Mérnöki Kamara elnöke |
|  | LITKEI TAMÁS |  | Vas Megyei Építész Kamara tagja, okl. építészmérnök |
|  | KOCZKA TIBOR |  | önkormányzati képviselő |
|  | ÁGH ERNŐ |  | önkormányzati képviselő |
|  | GAYER HELGA |  | Polgármesteri Kabinet frakciótitkár |
|  | FRIEDL TAMÁS |  | SZMJV Német Önkormányzat  elnöke |
|  | MUKICSNÉ KOZÁR MÁRIA |  | Szombathelyi Szlovén Önkormányzat elnöke |
|  | SZIRMAI RÓBERT |  | SZMJV Roma Nemzetiségi  Önkormányzat elnöke |
|  | JURASITS FERENC |  | Szombathelyi Horvát Nemzetiségi Önkorm. elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Mester Ágnes  irodavezető |  | Egészségügyi, Kulturális és Köznevelési Iroda |
| Nagyné Dr. Gats Andrea osztályvezető |  | Jogi és Képviselői Osztály |
| Dr. Gyuráczné Dr. Speier Anikó irodavezető |  | Vagyongazdálkodási és Városfejlesztési Iroda |
| Dr. Holler Péter osztályvezető |  | Hatósági Osztály |
| Kovács Cecília  vezérigazgató |  | SZOVA NZRt. |
| Dr. Kecskés László  képviselő |  | 11. sz. választókerületi képviselő |
| Putz Attila  képviselő |  | 7. sz. választókerületi képviselő |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Németh Ákos, a bizottság tagja (továbbiakban: a bizottsági elnök helyettese)**: Köszönti a megjelenteket. 9.01 órakor megnyitja a nyilvános ülést. Tájékoztatja a bizottság tagjait, hogy Tóth Kálmán, a bizottság elnöke távolléte okán felkérte őt az elnöki feladatok ellátására, az ülés levezetésére (helyettesítésre), **Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelete 55. §-a alapján. „**Az elnök távolléte esetére jogosult a bizottság városi képviselő tagja felkérése útján a helyettesítése iránt intézkedni. Amennyiben az elnök a helyettesítése iránti intézkedésben akadályoztatva van, a bizottság városi képviselői közül a korelnök jogosult összehívni és levezetni a bizottság ülését.” Jelezte, hogy Kántás Zoltán bizottsági tag sem tud jelen lenni az ülésen, távollétük igazoltnak tekintendő.

Megállapítja, hogy 7 fővel határozatképes a bizottság. Jegyzőkönyv hitelesítőnek Szuhai Viktor, bizottsági tagot kéri fel. Sürgősségi indítvány nem érkezett, így a kiküldött napirendet teszi fel szavazásra.

A szavazásnál 7 fő bizottsági tag volt jelen.

(1 fő bizottsági tag nem vett részt a szavazásban.)

*A bizottság 6 igen szavazattal, ellenszavazat és tartózkodás nélkül az alábbi határozatot hozta:*

**188/2023. (X.24.) VISB számú határozat**

A Városstratégiai, Idegenforgalmi és Sport Bizottság napirendjét az alábbiak szerint fogadta el:

I.

**NYILVÁNOS ÜLÉS**

**1./ Javaslat Szombathely Megyei Jogú Város Civil Koncepciójának megalkotására a 2023-2028. közötti időszakra vonatkozóan** (Közgyűlés 5.)

**Előadó:**  Vinczéné Dr. Menyhárt Mária, az Egészségügyi és Közszolgálati Osztály vezetője

**2./** **Javaslat pályázattal kapcsolatos döntés meghozatalára** (Közgyűlés 7.)

**Előadó:**  Nagyné Dr. Gats Andra, a Jogi és Képviselői Osztály vezetője

**3./ Javaslat egyes önkormányzati rendeletekkel kapcsolatos döntések meghozatalára** (Közgyűlés 9.)

**Előadók:** Dr. Holler Péter, a Hatósági Osztály vezetője

Kalmár Ervin, a Városüzemeltetési Osztály vezetője

**4./ Javaslat a Szombathely, Lejtő sétány 4373/3 hrsz. ingatlan víz-, és szennyvízbekötés zöldterületen történő elhelyezéséhez szükséges döntés meghozatalára** *(SAJÁT)*

**Előadó:**  Kalmár Ervin, a Városüzemeltetési Osztály vezetője

**5./ Tájékoztató az önkormányzati utak téli üzemeltetési tervéről**  *(SAJÁT)*

**Előadó:**  Kalmár Ervin, a Városüzemeltetési Osztály vezetője

**Meghívott:** Kovács Cecília, a SZOVA NZrt. vezérigazgatója

**6./ Javaslat Szombathely város területén forgalmi rend változtatással kapcsolatos döntések meghozatalára**  *(SAJÁT)*

**Előadó:**  Kalmár Ervin, a Városüzemeltetési Osztály vezetője

**Meghívottak:** Dr. Kecskés László, a 11. sz. választókerület képviselője

Kopcsándi József, a 6. sz. választókerület képviselője

Putz Attila, a 7. sz. választókerület képviselője

**II.**

**ZÁRT ÜLÉS**

**7./ Javaslat a sport területén dolgozók önkormányzati kitüntetésére** (Közgyűlés 17.)

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Felelős:** Tóth Kálmán, a Bizottság elnöke

**Határidő:** azonnal

I.

**NYILVÁNOS ÜLÉS**

**1./napirendi pont: Javaslat Szombathely Megyei Jogú Város Civil Koncepciójának megalkotására a 2023-2028. közötti időszakra vonatkozóan** (Közgyűlés 5.)

**Előadó:**  Vinczéné Dr. Menyhárt Mária, az Egészségügyi és Közszolgálati Osztály vezetője

**Németh Ákos, a bizottsági elnök helyettese:** Kérdés, észrevétel nincs. Így a határozati javaslatot teszi fel szavazásra.

A szavazásnál 7 fő bizottsági tag volt jelen.

*A bizottság 7 igen szavazattal, ellenszavazat és tartózkodás nélkül az alábbi határozatot hozta:*

**189/2023. (X.24.) VISB számú határozat**

A Városstratégiai, Idegenforgalmi és Sport Bizottság a „*Javaslat Szombathely Megyei Jogú Város Civil Koncepciójának megalkotására a 2023-2028. közötti időszakra vonatkozóan*” című előterjesztést megtárgyalta és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2023. október 26.

**2./napirendi pont: Javaslat pályázattal kapcsolatos döntés meghozatalára** (Közgyűlés 7.)

**Előadó:**  Nagyné Dr. Gats Andra, a Jogi és Képviselői Osztály vezetője

**Németh Ákos, a bizottsági elnök helyettese:** Kérdés, észrevétel nincs. Így a határozati javaslatot teszi fel szavazásra.

A szavazásnál 7 fő bizottsági tag volt jelen.

*A bizottság 7 igen szavazattal, ellenszavazat és tartózkodás nélkül az alábbi határozatot hozta:*

**190/2023. (X.24.) VISB számú határozat**

A Városstratégiai, Idegenforgalmi és Sport Bizottság a *„Javaslat pályázattal kapcsolatos döntés meghozatala”* című előterjesztést megtárgyalta és az önkormányzat LIFE program „Technical support to clean energy transition plans and strategies in municipalities and regions” felhívására benyújtható pályázatban való részvételéről szóló határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

/a végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője/

**Határidő:** 2023. október 26.

**3./napirendi pont: Javaslat egyes önkormányzati rendeletekkel kapcsolatos döntések meghozatalára** (Közgyűlés 9.)

**Előadók:** Dr. Holler Péter, a Hatósági Osztály vezetője

Kalmár Ervin, a Városüzemeltetési Osztály vezetője

**Németh Ákos, a bizottsági elnök helyettese:** 2 önkormányzati rendelettel kapcsolatos döntésekről van szó. Az egyik az elhagyott hulladék felszámolásáról és közterületek tisztán tartásáról szóló rendelet megalkotása. A hulladékgazdálkodási közszolgáltatás igénybevételének rendjéről szóló önkormányzati rendelet hatályon kívül helyezése, valamint új önkormányzati rendelet megalkotása vált szükségessé. A Hulladéktv. módosításának eredményeként állami felelősség körébe került a hulladékgazdálkodási közszolgáltatás megszervezésének és ellátásának feladata, vagyis a lakossági hulladék elszállítása állami feladat lett. Bizonyos köztisztasági feladatok továbbra is önkormányzati feladatkörben maradtak. A másik pedig közterület használatának szabályairól szóló rendelet módosítása. Kiegészítésre kerülne, hogy önmagában értelmezve is magába foglalja a rendelet a forgalomból ideiglenesen vagy véglegesen kivont járműveket. Kérdés, észrevétel nincs. Így az elhagyott hulladék felszámolásáról és a közterületek tisztán tartásáról szóló rendelet-tervezetet teszi fel szavazásra.

A szavazásnál 7 fő bizottsági tag volt jelen.

*A bizottság 7 igen szavazattal, ellenszavazat és tartózkodás nélkül az alábbi határozatot hozta:*

**191/2023. (X.24.) VISB számú határozat**

A Városstratégiai, Idegenforgalmi és Sport Bizottság a *„Javaslat egyes önkormányzati rendeletekkel kapcsolatos döntések meghozatalára”* című előterjesztést megtárgyalta és az elhagyott hulladék felszámolásáról és a közterületek tisztán tartásáról szóló rendelet-tervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője

Dr. Holler Péter, a Hatósági Osztály vezetője/

**Határidő:** 2023. október 26.

**Németh Ákos, a bizottsági elnök helyettese:** A közterület használatának szabályairól szóló 2/2011. (I.31.) szóló önkormányzati rendelet módosítást teszi fel szavazásra.

A szavazásnál 7 fő bizottsági tag volt jelen.

*A bizottság 7 igen szavazattal, ellenszavazat és tartózkodás nélkül az alábbi határozatot hozta:*

**192/2023. (X.24.) VISB számú határozat**

A Városstratégiai, Idegenforgalmi és Sport Bizottság a *„Javaslat egyes önkormányzati rendeletekkel kapcsolatos döntések meghozatalára”* című előterjesztést megtárgyalta és közterület használatának szabályairól szóló 2/2011. (I.31.) szóló önkormányzati rendelet módosítást az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

/a végrehajtás előkészítéséért:

Dr. Holler Péter, a Hatósági Osztály vezetője/

**Határidő:** 2023. október 26.

**4./napirendi pont: Javaslat a Szombathely, Lejtő sétány 4373/3 hrsz. ingatlan víz-, és szennyvízbekötés zöldterületen történő elhelyezéséhez szükséges döntés meghozatalára** *(SAJÁT)*

**Előadó:**  Kalmár Ervin, a Városüzemeltetési Osztály vezetője

**Németh Ákos, a bizottsági elnök helyettese:** Kérdés, észrevétel nincs. Így a határozati javaslatot teszi fel szavazásra.

A szavazásnál 7 fő bizottsági tag volt jelen.

*A bizottság 7 igen szavazattal, ellenszavazat és tartózkodás nélkül az alábbi határozatot hozta:*

**193/2023. (X.24.) VISB számú határozat**

A Városstratégiai, Idegenforgalmi és Sport Bizottság a „*Szombathely, Lejtő sétány 4373/3 hrsz. ingatlan víz-, és szennyvízbekötés zöldterületen történő elhelyezéséhez szükséges döntés meghozatalára*” című előterjesztést megtárgyalta, és Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelet 7. § (2) és (6) bekezdése alapján az alábbi döntést hozta:

A Bizottság támogatja, hogy a Lejtő sétány 4373/3 hrsz-ú ingatlan és a Kárpáti Kelemen utca között a benyújtott tervdokumentáció alapján D32 KPE vízbekötés, valamint D160 KG szennyvízbekötés épüljön ki.

**Felelős**: Dr. Nemény András polgármester

Horváth Soma, alpolgármester

Tóth Kálmán, a Városstratégiai, Idegenforgalmi és Sport Bizottság elnöke

(a végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő:** azonnal

**5./napirendi pont: Tájékoztató az önkormányzati utak téli üzemeltetési tervéről**  *(SAJÁT)*

**Előadó:**  Kalmár Ervin, a Városüzemeltetési Osztály vezetője

**Meghívott:** Kovács Cecília, a SZOVA NZrt. vezérigazgatója

**Németh Ákos, a bizottsági elnök helyettese:** A tervbe a Szent Quirinus utca került beemelésre. Kérdés, észrevétel nincs. Így a határozati javaslatot teszi fel szavazásra.

A szavazásnál 7 fő bizottsági tag volt jelen.

*A bizottság 7 igen szavazattal, ellenszavazat és tartózkodás nélkül az alábbi határozatot hozta:*

**194/2023. (X.24.) VISB számú határozat**

A Városstratégiai, Idegenforgalmi és Sport Bizottság az önkormányzati utak téli üzemeltetési tervéről szóló előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) önk. rendelet 54. § (1) bekezdés 39. pontja alapján az alábbi döntést hozta.

1. A Bizottság felkéri a SZOVA NZrt.-t, hogy a téli útüzemeltetési tervben (1. számú melléklet) előírtaknak és a költségvetésben biztosított fedezetnek megfelelően végezze a téli síkosságmentesítési és hóeltakarítási feladatokat Szombathely város területén.
2. A Bizottság felkéri a Polgármestert és SZOVA NZrt. vezérigazgatóját, hogy a téli üzemeltetési tervet a város, illetve a NZrt. honlapján tegye közzé.
3. A Bizottság elfogadja, hogy a továbbiakban a „Téli üzemeltetési terv”-et csak akkor kell ismételten a Bizottság elé terjeszteni, ha azt jogszabályváltozás, az úthálózat nagyobb mértékű átalakulása, vagy a szolgáltatónál beálló valamilyen változás indokolja.

**Felelős**: Horváth Soma alpolgármester

/a végrehajtás előkészítéséért:

Kovács Cecília, a SZOVA NZrt. vezérigazgatója

Kalmár Ervin, a Városüzemeltetési Osztály vezetője/

**Határidő:** 1. pont: folyamatos

2. pont: 2023. november 1.

3. pont: azonnal

**6./napirendi pont: Javaslat Szombathely város területén forgalmi rend változtatással kapcsolatos döntések meghozatalára**  *(SAJÁT)*

**Előadó:**  Kalmár Ervin, a Városüzemeltetési Osztály vezetője

**Meghívottak:** Dr. Kecskés László, a 11. sz. választókerület képviselője

Kopcsándi József, a 6. sz. választókerület képviselője

Putz Attila, a 7. sz. választókerület képviselője

**Németh Ákos, a bizottsági elnök helyettese:** Kérdés, észrevétel nincs. Így a 4 pontból álló határozati javaslatot teszi fel szavazásra.

A szavazásnál 7 fő bizottsági tag volt jelen.

*A bizottság 7 igen szavazattal, ellenszavazat és tartózkodás nélkül az alábbi határozatot hozta:*

**195/2023. (X.24.) VISB számú határozat**

A Városstratégiai, Idegenforgalmi és Sport Bizottság megtárgyalta a „*Javaslat Szombathely város területén forgalmi rend változtatással kapcsolatos döntések meghozatalára*” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy a Gagarin úton a 8-12. és a 16-20. számú ingatlanok előtt a meglévő ferde parkolók helyett merőleges parkolók kerüljenek felfestésre.
2. A Bizottság egyetért azzal, hogy a Bartók B. krt. – Szabó M. u. csomópontjánál, a kijelölt gyalogátkelőhely előtt, a Bartók B. krt. 9/b. sz. ingatlan elé kerüljön kihelyezésre „Megállni tilos” jelzőtábla. A Bizottság egyetért azzal, hogy a kijelölt gyalogátkelőhely biztonságosabbá tétele érdekében a „Kijelölt gyalogátkelőhely” jelzőtáblák sárga fluoreszkálós hátterű „Kijelölt gyalogátkelőhely” táblákra kerüljenek lecserélésre és kerüljenek felfestésre a „Kijelölt gyalogátkelőhely” burkolati jelek is.
3. A Bizottság egyetért azzal, hogy a Sárdi-ér utcában a Boglárka és Tátika utcák között „30 km-es sebességkorlátozás” és „Egyenetlen úttest” jelzőtáblák kerüljenek kihelyezésre.
4. A Bizottság a korábban Ipari úton, jelenleg Szerviz úton lévő „Lakott terület kezdete” és „Lakott terület vége” jelzőtáblák áthelyezésével egyetért, azzal a feltétellel, hogy arra a közvilágítási hálózat bővítését és üzembe helyezését követően kerülhet sor.

A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

**Felelős:** Dr. Nemény András, polgármester

Horváth Soma, alpolgármester

Tóth Kálmán, a bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője/

**Határidő:** 1. pont esetén: 2024. április 30. az időjárás függvényében

2-3. pont esetén: 2023. december 15.

4. pont esetén: közvilágítási hálózat üzembe helyezését követően

**Németh Ákos, a bizottsági elnök helyettese:** Mindenkinek megköszöni a munkát, az aktív részvételt és a nyilvános ülést 9.09 órakor berekeszti. 3 perc szünetet rendel el a zárt ülés megkezdése előtt.

Szombathely, 2023. október 24.

**(: Szuhai Viktor:) (: Németh Ákos :)**

a bizottság tagja a bizottság elnöke helyettese

(Aláírva: ) (Aláírva: )